CELEX: 32018D0106(01)
Language: ro
Date: 2018-01-05 00:00:00
Title: Decizia de punere în aplicare a Comisiei din 5 ianuarie 2018 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului [Haut-Montravel (DOP)]

6.1.2018   
            
            
               RO
            
            
               Jurnalul Oficial al Uniunii Europene
            
            
               C 4/7
            
         DECIZIA DE PUNERE ÎN APLICARE A COMISIEI
   din 5 ianuarie 2018
   privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol menționate la articolul 105 din Regulamentul (UE) nr. 1308/2013 al Parlamentului European și al Consiliului
   [Haut-Montravel (DOP)]
   (2018/C 4/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Franța a prezentat o cerere de modificare a caietului de sarcini al denumirii „Haut-Montravel”, în conformitate cu articolul 105 din Regulamentul (UE) nr. 1308/2013.
            
         
               (2)
            
            
               Comisia a examinat această cerere și a constatat că sunt îndeplinite condițiile stabilite la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
            
         
               (3)
            
            
               Pentru a se permite depunerea unor declarații de opoziție în conformitate cu articolul 98 din Regulamentul (UE) nr. 1308/2013, ar trebui, prin urmare, ca cererea de modificare a caietului de sarcini al denumirii „Haut-Montravel” să fie publicată în Jurnalul Oficial al Uniunii Europene,
            
         DECIDE:
   Articol unic
   Cererea de modificare a caietului de sarcini al denumirii „Haut-Montravel” (DOP) în conformitate cu articolul 105 din Regulamentul (UE) nr. 1308/2013 figurează în anexa la prezenta decizie.
   În conformitate cu articolul 98 din Regulamentul (UE) nr. 1308/2013, se acordă dreptul de opoziție la modificarea caietului de sarcini menționat la primul paragraf din prezentul articol, timp de două luni de la data publicării prezentei decizii în Jurnalul Oficial al Uniunii Europene.
   
      Adoptată la Bruxelles, 5 ianuarie 2018.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      
         „HAUT-MONTRAVEL”
      
      
         PDO-FR-A0152-AM01
      
      
         Data depunerii cererii: 15 septembrie 2014
      
      CERERE DE MODIFICARE A CAIETULUI DE SARCINI
      1.   Normele aplicabile modificării
      
      Articolul 105 din Regulamentul (UE) nr. 1308/2013 – modificare care nu este minoră
      2.   Descrierea și justificarea modificării
      
      2.1.   Aria geografică de producție
      
      Aria geografică de producție descrisă în secțiunea IV din capitolul 1 din caietul de sarcini este extinsă la teritoriul a opt localități: Bonneville-et-Saint-Avit-de-Fumadières, Lamothe-Montravel, Montcaret, Montazeau, Montpeyroux, Saint-Méard-de-Gurçon, Saint-Michel-de-Montaigne, Saint-Vivien. Aceste localități, situate, de asemenea, în aria de producție a DOP „Côtes de Montravel”, prezintă caracteristici pedoclimatice identice cu cele din aria de producție delimitată inițial pentru DOP „Haut-Montravel” și corespunzătoare unor sortimente viticole similare. Această modificare este justificată de evoluția condițiilor de producție și are scopul de a confirma caracterul licoros al vinurilor albe cu DOP „Haut-Montravel”.
      Aceste modificări sunt în concordanță cu cele aduse în paralel caietului de sarcini al DOP „Côtes de Montravel”. În prezent, ariile celor două DOP coincid, dar pentru produse diferențiate: vinurile cu DOP „Côtes de Montravel” sunt vinuri albe moi. Acest lucru ajută la clarificarea situației.
      întrucât localitățile adăugate la aria geografică descrisă anterior se aflau anterior în aria situată în imediata vecinătate, aceasta din urmă este modificată în consecință pentru a retrage localitățile respective (punctul 3 din secțiunea IV din capitolul 1 al caietului de sarcini).
      La punctul 2 din secțiunea IV din capitolul 1, se adaugă data la care autoritatea națională competentă a aprobat modificarea ariei parcelate delimitate în cadrul ariei geografice de producție nou definite. Acest punct nu afectează documentul unic.
      2.2.   Legătura cu locul de origine
      
      Legătura cu locul de origine din secțiunea X din caietul de sarcini este modificată în conformitate cu modificările din caietul de sarcini.
      Rezumatul legăturii, prezentat la punctul 7 din documentul unic, a fost revizuit în consecință, utilizând numărul maxim de caractere impus de aplicația e-ambrosia.
      2.3.   Modificări de redactare
      
      
                  —
               
               
                  La litera (b) din secțiunea VI din capitolul 1, cuvântul „lăstari” se înlocuiește cu termenul „lăstari cu rod”; aceasta este o îmbunătățire de redactare și nu modifică sensul textului inițial.
                  Documentul unic se modifică astfel: termenul „10 lăstari” se înlocuiește cu termenul „10 lăstari cu rod”.
               
            
                  —
               
               
                  În secțiunea XI din capitolul 1 privind măsurile tranzitorii, se elimină punctul 2, „Norme analitice – concentrația alcoolică totală în volume”, întrucât această dispoziție s-a aplicat doar până la recolta din 2011.
               
            Această eliminare este efectuată pentru actualizarea textului și nu are niciun impact asupra documentului unic.
      2.4.   Randamente
      
      
                  —
               
               
                  La punctul 1 din secțiunea VIII din capitolul 1 al caietului de sarcini, se modifică dispozițiile privind randamentele: randamentul este redus de la 50 hl/ha la 25 hl/ha, iar randamentul maxim este redus de la 60 hl/ha la 30 hl/ha.
                  Punctul 5 litera (b) din documentul unic se modifică în consecință.
               
            
                  —
               
               
                  La punctul 1 litera (d) din secțiunea VI din capitolul 1, se modifică sarcina maximă medie pe parcelă de la 8 000 kg/ha la 7 000 kg/ha, în concordanță cu modificarea adusă randamentelor.
                  Această modificare nu afectează documentul unic.
               
            
                  —
               
               
                  În secțiunea VIII din caietul de sarcini se adaugă punctul 4, care prevede că, pe o aceeași suprafață determinată de viță-de-vie aflată în producție, poate fi folosită atât denumirea de origine controlată „Haut-Montravel”, cât și denumirea de origine controlată „Côtes de Montravel”.
                  În acest caz, cantitatea declarată pentru denumirea de origine controlată „Côtes de Montravel” nu trebuie să fie mai mare decât diferența dintre randamentul anual autorizat pentru denumirea de origine controlată „Côtes de Montravel” și cantitatea declarată pentru denumirea de origine controlată „Haut-Montravel”, înmulțită cu un coeficient k. Acest coeficient k este egal cu raportul dintre randamentul anual autorizat pentru denumirea de origine controlată „Côtes de Montravel” și randamentul anual autorizat pentru denumirea de origine controlată „Haut-Montravel”.
                  Această modificare nu afectează documentul unic.
               
            Modificările condițiilor de producție au fost efectuate pentru a identifica mai bine vinul „Haut-Montravel” drept un vin dulce, denumit „licoros”, rezultat în urma recoltării manuale selective succesive a strugurilor supramaturați.
      2.5.   Maturitatea strugurilor și normele analitice
      
      
                  —
               
               
                  La punctul 1 din secțiunea VII din capitolul 1 din caietul de sarcini, dispozițiile referitoare la recoltare se modifică pentru a menționa faptul că strugurii se recoltează în stare supramaturată, indiferent dacă sunt sau nu afectați de putregaiul nobil.
               
            
                  —
               
               
                  În plus, se menționează că strugurii sunt recoltați manual prin selectări succesive.
               
            
                  —
               
               
                  La punctul 2 din secțiunea VII din capitolul 1 al caietului de sarcini, se modifică dispozițiile referitoare la maturitatea strugurilor: conținutul de zahăr al strugurilor, concentrația alcoolică naturală minimă în volume și concentrația alcoolică dobândită minimă sunt reajustate, acestea crescând, respectiv, de la 198 g/l la 255 g/l, de la 12,5 % la 17 % și de la 10,5 % la 12 %.
               
            
                  —
               
               
                  Se modifică punctul 3 din documentul unic în ceea ce privește concentrația alcoolică dobândită minimă și concentrația alcoolică naturală minimă în volume.
               
            
                  —
               
               
                  La litera (b) din secțiunea IX din capitolul 1 privind normele analitice, conținutul de zaharuri fermentabile se stabilește la valoarea de 85 de grame pe litru, în loc de valoarea anterioară cuprinsă între 25 și 51 g/l.
               
            
                  —
               
               
                  Se adaugă, de asemenea, mențiunea că vinurile prezintă, prin derogare, înainte de condiționare (vinuri în vrac), un conținut de aciditate volatilă stabilit printr-un ordin comun al ministrului consumului și al ministrului agriculturii.
               
            Modificările condițiilor de producție au fost efectuate pentru a identifica mai bine vinul „Haut-Montravel” drept un vin dulce, denumit „licoros”, rezultat în urma recoltării manuale selective succesive a strugurilor supramaturați.
      2.6.   Soiuri de viță-de-vie și amestecuri
      
      
                  —
               
               
                  La punctul 2 din secțiunea V din capitolul 1 privind regulile de proporție la exploatarea diferitelor soiuri, se adaugă următoarea propoziție: „proporția soiului de viță-de-vie Sémillon B este mai mare sau egală cu 50 % din sortimentele viticole plantate”. Acest soi, cu o largă majoritate în zona de producție, este extrem de predispus la supramaturare în contextul climei oceanice caracteristice ariei de producție.
                  Această modificare nu afectează documentul unic.
               
            
                  —
               
               
                  La punctul 1 litera (a) din secțiunea IX din capitolul 1, dispozițiile referitoare la amestecarea soiurilor sunt revizuite pentru a preciza că proporția minimă a soiului Sémillon B este mai mare sau egală cu 50 %.
                  Această modificare nu afectează documentul unic.
               
            Modificările de mai sus sunt efectuate pentru caracterizarea vinurilor cu DOP „Haut-Montravel” și afirmarea caracterului licoros al acestui produs.
      2.7.   Practici oenologice
      
      La punctul 1 litera (c) din secțiunea IX din capitolul 1 privind practicile oenologice, se adaugă mențiunea conform căreia îmbogățirea vinurilor purtând DOC „Haut-Montravel” este interzisă.
      Punctul 4, „Practici vitivinicole”, din documentul unic se modifică în consecință.
      2.8.   Introducerea pe piață a vinurilor destinate consumatorilor
      
      La punctul 4 din secțiunea IX din capitolul 1 din caietul de sarcini, se introduce o perioadă de îmbătrânire (prelungire a perioadei de îmbătrânire), vinurile fiind introduse pe piață pentru a fi vândute consumatorilor cel mai devreme începând cu data de 1 septembrie a anului care urmează anului recoltei.
      Modificările condițiilor de producție au fost efectuate pentru a identifica mai bine vinul „Haut-Montravel” drept un vin dulce, denumit „licoros”, rezultat în urma recoltării manuale selective succesive a strugurilor supramaturați.
      Această modificare nu afectează documentul unic.
      2.9.   Controlul
      
      Descriere și motive
      Se modifică secțiunea I din capitolul II din caietul de sarcini privind obligațiile de declarare.
      Se modifică data de depunere a declarației de renunțare la producție, această dată trebuind să fie anterioară începerii recoltării.
      Se elimină declarația de retragere.
      Secțiunea II din capitolul II din caietul de sarcini privind păstrarea registrelor se modifică pentru a adăuga o obligație de înregistrare a aportului zilnic, în scopul de a stoca informațiile cu privire la datele cadastrale ale parcelelor de pe care se culege recolta și de a preciza data recoltării, volumul recoltat și conținutul de zahăr al loturilor.
      Tabelul cu principalele aspecte care trebuie controlate, care figurează în secțiunea I din capitolul III din caietul de sarcini, a fost completat pentru a include o rubrică privind controlul recoltărilor manuale efectuate prin selectări succesive.
      Aceste modificări, care au drept scop controlul caietului de sarcini, nu afectează documentul unic.
      DOCUMENT UNIC
      1.   Denumirea (denumirile)
      
      Haut-Montravel
      2.   Tip de indicație geografică
      
      DOP – Denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      Acestea sunt vinuri albe fine și suave cu o concentrație extrem de ridicată. Caracterul „dulce” al acestora se afirmă atunci când strugurii sunt afectați de „putregaiul nobil” (acțiune a ciupercii Botrytis cinerea). Sunt vinuri care se pretează excelent la îmbătrânire. Au un conținut foarte ridicat de zaharuri fermentabile (> 85 g/l) și un gust rotund. Aceste vinuri albe dulci prezintă arome de compot sau de fructe confiate, însoțite uneori de un lejer gust de miere.
      Nu se efectuează îmbogățirea. Concentrația alcoolică naturală minimă în volume = 17 %
      Concentrația alcoolică dobândită minimă (în % din volum): 12 %
      Vinurile prezintă, prin derogare, înainte de condiționare, un conținut de aciditate volatilă stabilit printr-un ordin comun al ministrului consumului și al ministrului agriculturii.
      5.   Practici vitivinicole
      
      (a)   
            Practici oenologice esențiale
         
      
      
         Practica oenologică specifică
      
      Orice practică de îmbogățire este interzisă.
      Orice tratament termic al recoltei de struguri în cadrul căruia temperatura scade sub – 5 °C și orice utilizare a tunelurilor sau a unei camere de stafidire sunt interzise. Utilizarea așchiilor de lemn și adăugarea de tanin sunt interzise. Pe lângă dispozițiile de mai sus, vinurile trebuie să respecte, în ceea ce privește practicile enologice, cerințele stabilite la nivelul UE și în Codul rural.
      
         Practica de cultivare
      
      Vița-de-vie prezintă o densitate minimă de plantare de 5 000 de butuci pe hectar.
      Distanța între rânduri nu poate fi mai mare de 2 m, iar spațiul dintre butucii de pe același rând nu poate fi mai mic de 0,80 metri.
      Vița-de-vie este tăiată folosind următoarele tehnici: tăierea Guyot, tăierea pe cepurile de rod utilizând metoda „cordon de Royat” sau tăierea scurtă.
      Fiecare butuc are cel mult 10 lăstari de rod. Se interzice irigarea.
      (b)   
            Randamentul maxim
         
      
      30 de hectolitri pe hectar
      6.   Aria delimitată
      
      Recoltarea strugurilor, vinificarea și producerea vinurilor sunt realizate pe teritoriul următoarelor localități din departamentul Dordogne: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et-Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien et Vélines.
      7.   Soiurile principale de struguri de vin
      
      
                   
               
               
                  Muscadelle B
               
            
                   
               
               
                  Sémillon B
               
            
                   
               
               
                  Sauvignon gris G
               
            
                   
               
               
                  Sauvignon B
               
            8.   Descrierea legăturii (legăturilor)
      
      Aria geografică a denumirii de origine controlate „Haut-Montravel” este inclusă în aria geografică a denumirii de origine controlate „Montravel”. Aria este delimitată la sud de valea râului Dordogne și la nord de pădurea din Landes, fiind situată în partea de vest a departamentului Dordogne și incluzând teritoriul a 13 localități.
      Din punct de vedere geomorfologic, zona geografică a „Haut-Montravel” constituie un singur teritoriu situat în provincia Bergerac, cu un relief sub formă de platou destul de îngust, încadrat de văile râurilor La Lidoire și Dordogne.
      Fiind selecționată cu atenție pentru a obține struguri de o calitate optimă, aria parcelată delimitată include preponderent parcele argilo-calcaroase, bine drenate pe platou, dar și versanți cu expunere către sud. Aceste parcele cu culturi de viță-de-vie prezintă, în plus, soluri subțiri și spălate, dar cu un conținut suficient de argilă pentru a putea compensa efectele secetei din timpul verii.
      Delimitarea susmenționată impune o gestionare riguroasă a modurilor de conducere, caracterizată de o densitate minimă de plantare de 5 000 de butuci pe hectar și de o greutate de recoltare redusă per butuc. Această gestionare riguroasă asigură o maturitate suficientă și precoce a strugurilor pentru a permite o concentrație bună a acestora și, în mod special, pentru soiurile locale ale regiunii, cum sunt muscadelle B, sauvignon B, sauvignon gris G, în mod ocazional ondenc B, dar mai ales pentru soiul sémillon B, deseori majoritar, care prezintă un potențial ridicat de atingere a supramaturării în contextul climei oceanice.
      Concentrația strugurilor trebuie să fie obținută în mod natural, fiind interzise tehnicile de concentrare la rece sau tunelurile de stafidire. De asemenea, în vederea conservării strugurilor înainte de presare, este interzisă orice utilizare a preselor continue și a benelor autovidante cu pompă cu palete.
      Pe de altă parte, condițiile climatice foarte specifice văii râului Dordogne și masivului forestier din Landes favorizează, pe perioada toamnei, apariția ceții matinale urmate de după-amiezi însorite. Dacă sunt îndeplinite aceste condiții, cultivatorii recoltează, în stadiu de supramaturitate și prin selectări succesive, strugurii cu conținut foarte ridicat de zahăr și afectați de „putregaiul nobil” cauzat de ciuperca Botrytis cinerea. Vinurile astfel obținute sunt vinuri albe fine și suave, cu concentrație ridicată, cu un conținut de zaharuri fermentabile de peste 85 de grame pe litru și o concentrație alcoolică totală în volume de peste 14,5 %, fără a fi utilizată în prealabil vreo îmbogățire a vinului. Aceste vinuri au un caracter „dulce”, prezintă un gust rotund, arome de compot sau de fructe confiate, însoțite uneori de un lejer gust de miere, ceea ce demonstrează diversitatea posibilităților oferite de această regiune, și sunt caracterizate de o aptitudine excelentă de îmbătrânire.
      În fine, meșteșugul producătorilor de vin este rezultatul unei lungi tradiții de producere a vinului cu zahăr rezidual și de conservare a vinurilor respective, care erau consumate uneori foarte departe de locul unde au fost produse (în special în Europa de Nord).
      Înainte de apariția filoxerei, vinurile „Haut-Montravel” nu erau des menționate, accentul fiind pus pe vinurile „Montravel” în ansamblu, fără să se precizeze dacă acestea erau vinuri seci sau vinuri cu zaharuri fermentabile.
      În 1903, Edouard FERET a făcut un inventar complet al viticulturii din provincia Bergerac într-o lucrare intitulată „Bergerac et ses vins”. Autorul nota că: „în localitățile Fougueyrolles, Nastringues și Saint-Antoine-de-Breuilh (printre altele), cele mai bune vinuri rivalizează cu vinurile Sainte-Foy. Acestea sunt foarte fine, moi, dulci si au deseori un buchet agreabil”.
      Cu o producție confidențială comercializată exclusiv în sticle, viticultorii au demonstrat de-a lungul timpului că stăpânesc perfect gestiunea podgoriei și a procesului de vinificare pentru a obține, în pofida condițiilor meteorologice nefavorabile, vinuri albe dulci de înaltă calitate.
      În cadrul numeroaselor evenimente locale (târguri agricole, printre altele), termenul „Montravel” se bucură de o publicitate tot mai intensă pentru a menține astfel reputația acestui teritoriu specific din provincia Bergerac.
      9.   Alte condiții esențiale
      
      Zona situată în imediata vecinătate
      Cadrul juridic:
      Legislația națională
      Tipul de condiție suplimentară:
      Derogare privind producerea în aria geografică delimitată
      Descrierea condiției:
      Zona situată în imediata vecinătate, definită prin derogare pentru vinificarea și producerea vinurilor, este constituită din teritoriul următoarelor localități:
      —   Departamentul Dordogne: Bergerac, Le Fleix, Monfaucon, Saint-Laurent-des-Vignes;
      —   Departamentul Gironde: Gardegan-et-Tourtirac, Gensac, Landerrouat, Les Lèves-et-Thoumeyragues, Pineuilh, Saint-Avit-Saint-Nazaire și Saint-Emilion.
      Norme privind etichetarea
      Cadrul juridic:
      Legislația națională
      Tipul de condiție suplimentară:
      Dispoziții suplimentare referitoare la etichetare
      Descrierea condiției:
      Pe eticheta vinurilor care beneficiază de denumirea de origine controlată „Haut-Montravel” poate figura unitatea geografică superioară „Sud-Ouest”. Această unitate geografică superioară „Sud-Ouest” poate de asemenea figura pe orice fel de prospecte și de recipiente. Dimensiunile caracterelor cu care este scrisă unitatea geografică superioară nu depășesc, nici în înălțime, nici în lățime, dimensiunile caracterelor cu care este scrisă denumirea de origine controlată.
      
         Trimitere la publicarea caietului de sarcini
      
      https://info.agriculture.gouv.fr/gedei/site/bo-agri/document_administratif-c142e23c-3854-4c0e-bdb3-97c3b983b620